Okresná prokuratúra Senica 
Janka Kráľa 735, 905 45 Senica 	

Sp. zn. : Pv 381/15/2205	Senica, 14.8.2015
EEČ : 2-19-69-2015

U Z N E S E N I E

Trestná vec:	obvinený XXXXX 
Prečin:	

Rozhodol: 	prokurátorka Okresnej prokuratúry Senica
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
od 29.10.2014 do 10.05.2015 si v Borskom Mikuláši a Šaštíne - Strážach riadne neplnil vyživovaciu povinnosť k svojej dcére XXXXX, nar. XXXXX, ktorá povinnosť mu vyplýva zo Zákona o rodine a bola deklarovaná rozsudkom Okresného súdu Senica č. k. 5P/49/2014 zo dňa 08.10.2014, ktorým bol zaviazaný prispievať na výživu dcéry sumou 200 € mesačne vopred k rukám matky XXXXX. Výživné riadne neplatil, hoci bol do 18.04.2015 živnostníkom a mal príjem, z ktorého výživné platiť mohol, následne bol nezamestnaný a účinným spôsobom cestou úradu práce si nehľadal zamestnanie. Na výživnom za uvedené obdobie dlhuje sumu 803,87 €, 

lebo zanikla trestnosť činu

Odôvodnenie:
Poverený príslušník Obvodného oddelenia PZ Šaštín - Stráže uznesením ČVS: ORP-263/SS-SE-2015 zo dňa 28.05.2015 začal trestné stíhanie a súčasne vzniesol obvinenie XXXXX pre prečin zanedbania povinnej výživy podľa § 207 odsek 1 Trestného zákona na skutkovom základe uvedenom vo výrokovej časti tohto uznesenia.

Z vykonaného dokazovania vyplýva, že obvinený XXXXX bol v inkriminovanom živnostníkom, pričom zo živnosti mal príjem, z ktorého výživné platiť mohol. Následne bol nezamestnaný, avšak nebol evidovaný na úrade práce ako uchádzač o zamestnanie až do 10.05.2015, teda cestou úradu práce si účinným spôsobom nehľadal zamestnanie, preto jeho konanie naplňuje všetky znaky skutkovej podstaty prečinu zanedbania povinnej výživy podľa § 207 odsek 1 Trestného zákona, spáchaného vo forme nepriameho úmyslu podľa § 15 písmeno b) Trestného zákona.

Pri výsluchu dňa 29.06.2015 sa obvinený XXXXX priznal k spáchaniu trestného činu a súhlasil s konaním o dohode o vine a treste. Vzhľadom k tomu bol predvolaný na Okresnú prokuratúru Senica na konanie o dohode o vine a treste dňa 13.08.2015. Na tomto konaní predložil doklad o zaslaní sumy 800 € na účet poškodenej XXXXX a zároveň poškodenej odovzdal sumu 5 €. 

Poškodená XXXXX potvrdila prevzatie uvedených súm dlžného výživného. Poškodená ďalej pri výsluchu uviedla, že obvinený sa o dcéru zaujíma, každý večer spolu s dcérou telefonujú. O dcéru sa stará sama, niekedy jej pomáhajú rodičia.  

Obvinený XXXXX je od 11.05.2015 evidovaný na úrade práce ako uchádzač o zamestnanie.

Podľa § 86 odsek 1 písmeno a) Trestného zákona trestnosť činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 

Vzhľadom k tomu, že obvinený XXXXX dodatočne v celom rozsahu doplatil dlžné výživné za obdobie od 29.10.2014 do 10.05.2015, neplatenie výživného nemalo na jeho maloletú dcéru trvalo nepriaznivé následky, došlo v zmysle citovaného ustanovenia k zániku trestnosti zanedbania povinnej výživy, preto som podľa § 215 odsek 1 písmeno h) Trestného poriadku trestné proti XXXXX pre prečin zanedbania povinnej výživy podľa § 207 odsek 1 Trestného zákona stíhanie zastavila.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

Mgr. Anna Funková
prokurátorka